**Formandsberetning for 2020-2021 i Østerlars Borgerforening**

**v. generalforsamlingen 21. februar 2022.**

**Vi vil være stille og mindes Frits Skrifter-Hansen som døde d. 31. august 2021.**

**Det var et stort tab for Borgerforeningen og for mig.**

Da vi **ikke** havde generalforsamling i 2021, vil jeg også nævne de arrangementer vi havde i 2020.

**28. januar 2020.** ”Det grønne Pakhus”, ved Mads Kissov og Jakob Lund.

**19. februar 2020** i samarbejde med Lokal Arkivet, viste Warny Delgreen filmen ”Bornholm Rundt”.

Da coronakrisen kom i marts, hvor statsministeren lukkede alt ned, måtte vi også lukke ned for vores indendørsarrangementer.

**2. maj 2020.** Strandrensning.

**31. maj 2020.** Pinsemorgen i Præstegårdsskoven.

**10. oktober 2020** mødtes vi til minigolf.

**27. november 2020** tændte vi byens juletræ i hast med afstand uden sang og tale.

Legepladsen var godt besøgt hele sommeren 2020.

**Corona er der stadig i vinteren 2021,** så vi måtte aflyse indendørsarrangementerne, men

**24. april 2021** afholdt vi strandrensning mellem Kobbeå og Kjeldseå med efterfølgende frokost på legepladsen. En strandstrækning vi har haft i mange år.

**23. maj 2021**. Pinsemorgen i Præstegårdsskoven

**23. juni 2021.** Sct. Hans aften kunne grillen tændes. Brugsuddeler Jørn Ole med band spillede og vores nye præst Tina holdt båltalen. En god og hyggelig aften. Det var 45 til grill og ca. 90 til bålet.

**28. august 2021.** Sommerfest. Kl. 18 med mad fra Rø selskabslokaler. Flæskesteg med tilbehør. Musikken stod Jørn Oles band for. God aften til alles tilfredshed. Vi var 80 tilmeldte.

**13. september 2021** i samarbejde fik vi gennemført en længe planlagt byvandring. Svend Aage Knudsen viste nogle plancher og fortalte om butikker og huse på turen fra Dybdal til BAF, hvor vi drak kaffe og fik snakket sammen. Der var stor interesse og mange spørgsmål. Derfor et ønske om en opfølgningsaften så der kunne blive vist flere billeder fra byen. Aftenen bliver tirsdag d. 5. april hvor Svend Aage kan vise masser af billeder fra byen ”Før i Tiden”.

**2. oktober 2021.** Bankospil. Som noget nyt var det en lørdag. Der var ikke så godt fremmøde, men coronaskrækken var nok ikke helt overstået. Men vi planlægger igen til efteråret.

**16. oktober 2021.** Minigolf på Bornpark. Ca. 20 mødte op.

**20. november 2021.** Julemarked i Multihuset med 18 stande. Mindre end vi plejer, men sygdom og coronaskrækken florerede stadig. Godt arrangement med mange besøgende. Både børnekoret og voksenkoret medvirkede. Godt salg af gløgg og æbleskiver i Cafèen.

**23. november 2021** havde vi arrangeret i samarbejde med menighedsrådet en Højskolesangaften i Præstegården med Georg Julin. Desværre var fremmødet ikke så stort. Vi gentager muligheden 21. april. Denne gang med Lillian Hjorth-Westh.

**26. november 2021** blev juletræet tændt ved brugsen med godt fremmøde trods kulden. Vi fryder os over al juleudsmykningen i by og på land. Sang og tale kunne gennemføres. Derefter arrangerede brugsen lidt med mad og drikke. Det var dog for koldt og folk gik hjem.

**29. december 2021** var der planlagt julefest, men måtte desværre igen aflyses på grund af restriktioner.

**Legepladsen og generelt i 2021.**

Vi har i 2021 været udsat for lidt af hvert.

Vi er stadig påvirket af covid 19. Igen i år har vi haft mange besøgende på legepladsen og i shelteren. Der har været så mange at vi har været nødt til at tage Palvionen til hjælp. Derfor er vi i gang med at søge midler og hjælp til 2 nye shelter, men der er meget der skal søges om for at få alle tingene på plads. Byggetilladelse o.s.v.

Vi har lagt fliser foran det grønne skur. Det er malet på de 3 sider + vi skal have sat 2 nye vinduer i på forsiden.

Der er desuden stadigvæk hele tiden vedligeholdelse. Derfor søger vi stadigvæk efter frivillig hjælp når det brænder på! Eller synes jeg at kører godt.

**I sommeren 2021 havde vi et godt samarbejde med brugsen og ØB sport fra juli til august.** Vi lavede et fælles arrangement over 6 søndage og 6 onsdage. Fra d. 4. juli – 11. august, som skulle foregå på brugsens parkeringsplads. Der var grill af pølser/kylling, salg af drikkevarer, limosinekørsel, amerikanerklubben (biler), linedance, hønseskidning, møde mellem land og by med maskinudstilling, MC motorcykelklubben, naturbingo, teamopel bilklubben, bagagerumsloppemarked og skydning fra ØB-sport. Jørn Ole med band pillede op til dans på pladsen. Der kom mange folk fra nær og fjern. Det vil vi prøve igen i 2022. Det var en god ide for at få folk til at mødes i Østerlars. Der var også mange turister, der syntes godt om det og ville tage ideen med hjem til deres hjemby.

Det er sådan noget der glæder mig. At se når tingene fungerer og der er opbakning.

I uge 42 (efterårsferien) om onsdagen havde vi igen et godt samarbejde med brugsen med Halloween. Det var også et godt arrangement. Diskotek med lys på den tidligere benzintankplads. Gril, æbleskiver, kaffe, te, sodavand og øl i palvionen. Der kom rigtig mange mennesker og bakkede op, trods en masse regn.

**Sponsorer og opbakning.**

Til sidst vil jeg takke ØB sport, Multihuset, Dagligbrugsen samt borgerne i Østerlars for et godt samarbejde og opbakning. Og en tak til TV 2, DR og Bornholms Tidende for en god omtale og dækning af vores arrangementer i 2021.

En stor tak til alle forretninger og virksomheder. Tak for sponsorgaver i forbindelse med vores bankospil, byfest, julemarked og julefest.

Jeg håber at få ligeså stor opbakning i 2022. Vi skal stå sammen, hvis det skal fortsætte i de kommende år.

Til allersidst vil jeg også takke min bestyrelse for et godt samarbejde og et godt gå-på-mod.

**Og tak til dig Finn (Thyge-Nielsen) for et godt samarbejder i bestyrelsen og tak for at du stadig vil komme og hjælpe os.**

Jeg vil se frem til et 2022 uden covid-19. **Tak for året 2021. TAK.**

Flemming Rasmussen.